Organizacija

Organizacija ( – instrumentas) – asmenų grupė, sukurta ar pati susikūrusi kažkokiai bendrai veiklai, darbui ar tikslui.

Organizacijos veikla koordinuojama, ji turi išteklius, organizacinę struktūrą.

Jei organizacija įregistruojama, ji paprastai tampa juridiniu asmeniu su nustatytais valdymo organais. Tokiu atveju ji pati gali turėti nuosavą turtą.

Pagal formalumą skiriamos formaliosios organizacijos ir neformaliosios organizacijos.

Prie organizacijų taip pat priskiriamos valstybės, slaptos draugijos, nusikalstami susivienijimai.

 Organizacijos tikslai 

Henris Mintsbergas skirsto organizacijos tikslus į keturias grupes:Henry Mintzberg, „Power In and Around Organizations“, Prentice Hall, 1983, 245-263 psl. 
 Ideologiniai tikslai (kylantys iš organizacijos ideologijos, ypač organizacijos misijos)
 Formalūs tikslai (kylantys iš formalios valdžios)
 Bendri asmeniniai tikslai
 Sisteminiai tikslai (kylantys iš noro palaikyti organizacijos egzistavimą)

Mintsbergas išskiria keturis sisteminius organizacijų tikslus:Henry Mintzberg, „Power In and Around Organizations“, Prentice Hall, 1983, 264-290 psl. 
 Išlikimas
 Našumas
 Aplinkos kontrolė
 Augimas

 Organizacijos santykiai su išore 
Mintsbergas išskiria penkis pagrindinius būdus, kuriais organizacijos išorėje esantys suinteresuoti asmenys gali veikti organizaciją:Henry Mintzberg, „Power In and Around Organizations“, Prentice Hall, 1983, 47-66 psl. 

 Socialinės normos
 Formalūs apribojimai
 Spaudimo kampanijos
 Tiesioginė kontrolė
 Dalyvavimas direktorių taryboje

Savo ruožtu, jis išskiria keletą tiesioginės kontrolės būdų:

 Tiesioginiai kontaktai su priimančių sprendimus
 Įtraukimas į organizacijos sprendimų priėmimo procesą
 Atstovo įterpimas į organizacijos vidų
 Galia patvirtinti kai kuriuos organizacijos sprendimus
 Tiesioginis sprendimų priėmimas

 Valdžia organizacijoje 
Mintsbergas išskiria keturias pagrindines sistemas, per kurias organizacijoje reiškiasi valdžia:Henry Mintzberg, „Power In and Around Organizations“, Prentice Hall, 1983, 112-118 psl. 

 Formalios valdžios sistema ()
 Ideologijos sistema ()
 Kompetencijos sistema ()
 Politikos sistema ()

Formalios valdžios sistema remiasi formalia valdžia, kurią suteikia postas, pareigos, dalyvavimas valdymo organe.Henry Mintzberg, „Power In and Around Organizations“, Prentice Hall, 1983, 140-150 psl.  Mintsbergas išskiria dvi kontrolės sistemas, per kurias ji reiškiasi: asmeninės kontrolės sistemą bei biurokratinės kontrolės sistemą.

Ideologijos sistema remiasi organizacijos ideologija.

Kompetencijos sistema reiškiasi tada, kai organizacijos nariai darosi sunkiai pakeičiami, nes turi organizacijai reikalingos kompetencijos, ir taiko ją kritiškai svarbiai funkcijai atlikti.Henry Mintzberg, „Power In and Around Organizations“, Prentice Hall, 1983, 163-170 psl. 

Politikos sistema reiškiasi per politinius žaidimus.Henry Mintzberg, „Power In and Around Organizations“, Prentice Hall, 1983, 171-217 psl. 

 Taip pat skaityti 
 Organizacinė elgsena
 Organizacinė psichologija
 Organizacinė-teisinė forma
 Organizacinė kultūra

 Išnašos 


Kategorija:Vadyba